title: Provedbena uredba Komisije (EU) br. 87/2012 od 1. veljače 2012. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari kletodima  Tekst značajan za EGP

text:
               03/Sv. 65

               HR

               Službeni list Europske unije

               271

         32012R0087

               L 030/8

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 87/2012
   od 1. veljače 2012.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari kletodima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c),
   budući da:

               (1)

               Direktivom Komisije 2011/21/EU (2) kletodim je bio uvršten kao aktivna tvar u Prilog I. Direktivi 91/414/EEZ za uporabu kao herbicid na šećernoj repi. Otkako je Uredba (EZ) br. 1107/2009 zamijenila Direktivu 91/414/EEZ, ta se tvar smatra odobrenom na temelju te Uredbe i navedena je u dijelu A Priloga Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (3).

               (2)

               Dana 14. veljače 2011. društvo Arysta LifeScience, na čiji je zahtjev kletodim uvršten u Prilog I. Direktivi 91/414/EEZ, podnijelo je zahtjev za izmjenu uvjeta za uvrštenje kletodima da se dopusti njegova uporaba kao herbicida na drugim usjevima osim šećerne repe. Tom su zahtjevu bile priložene dodatne informacije. Dostavljen je Nizozemskoj koja je imenovana državom članicom izvjestiteljicom Uredbom Komisije (EZ) br. 1490/2002 (4).

               (3)

               Nizozemska je ocijenila dodatne informacije koje je dostavio podnositelj zahtjeva i pripremila dopunu nacrtu izvješća o procjeni. Dostavila je tu dopunu Komisiji 28. ožujka 2011. Nizozemska je dostavila dopunu drugim državama članicama i Europskoj agenciji za sigurnost hrane (dalje u tekstu: „Agencija”) zbog primjedbi i proslijedila je primljene primjedbe Komisiji.

               (4)

               Agencija je organizirala savjetovanje stručnjaka o dopuni nacrta izvješća o procjeni. 15. listopada 2011. Agencija je dostavila svoj zaključak podnositelju zahtjeva, državama članicama i Komisiji i stavila ga je na raspolaganje javnosti. Uzimajući u obzir primjedbe primljene od podnositelja zahtjeva, Agencija je izmijenila svoj zaključak. Dostavila je svoj izmijenjeni zaključak podnositelju zahtjeva, državama članicama i Komisiji i učinila ga je dostupnim javnosti 18. studenoga 2011. (5)

               (5)

               U skladu s člankom 13. stavkom 1. Uredbe (EZ) br. 1107/2009 Komisija je pozvala podnositelja zahtjeva da dostavi svoje primjedbe na izvješće o ponovnoj ocjeni za kletodim. Podnositelj zahtjeva je dostavio svoje primjedbe, koji su pozorno razmotreni.

               (6)

               Dopunu nacrtu izvješća o procjeni i zaključak Agencije pregledale su države članice i Komisija u okviru Stalnog odbora za prehrambeni lanac i zdravlje životinja i dovršeni su 9. prosinca 2011. u obliku izvješća Komisije o ponovnoj ocjeni za kletodim.

               (7)

               Različiti provedeni pregledi pokazali su da se ograničenje na šećernu repu upotrebe sredstava za zaštitu bilja koja se sastoje od ili sadrže kletodim može ukinuti.

               (8)

               Prilog Provedbenoj uredbi (EU) br. 540/2011 treba stoga na odgovarajući način izmijeniti.

               (9)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 540/2011
   Dio A Priloga Provedbenoj uredbi (EU) br. 540/2011 izmjenjuje se u skladu s Prilogom ovoj Uredbi.
   Članak 2.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2012.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  SL L 58, 3.3.2011., str. 49.

      (3)  SL L 153, 11.6.2011., str. 1.

      (4)  SL L 224, 21.8.2002., str. 23.

      (5)  Zaključak o revizijskom izvješću procjene rizika od pesticida za aktivnu tvar kletodim. Službeni list EFSA-e 2011; 9(10):2417. [str. 99.] doi:10.2903/j.efsa.2011.2417. Dostupno online: www.efsa.europa.eu/efsajournal
   PRILOG
   U dijelu A Priloga Provedbenoj uredbi (EU) br. 540/2011, redak 329 o aktivnoj tvari kletodimu zamjenjuje se sljedećim:

               Broj

               Uobičajeni naziv, identifikacijski brojevi

               Kemijski naziv prema IUPAC-u

               Čistoća

               Datum odobrenja

               Prestanak odobrenja

               Posebne odredbe

               „329

               Kletodim
               CAS br. 99129-21-2
               CIPAC br. 508

               (5RS)-2-{(1EZ)-1-[(2E)-3-kloroaliloksimino]propil}-5-[(2RS)-2-(etiltio)propil]-3-hidroksicikloheks-2-en-1-on

               ≥ 930 g/kg
               Nečistoća:
               toluen najviše do 4 g/kg

               1.lipnja 2011.

               31. svibnja 2021.

               DIO A
               Može se odobriti za uporabu samo kao herbicid.
               DIO B
               Za provedbu jedinstvenih načela, kako je navedeno u članku 29. stavku 6. Uredbe (EZ) br. 1107/2009, uzimaju se u obzir zaključci revizijskog izvješća za kletodim, a posebno njezini dodaci I. i II., čiji je završni oblik donesen na Stalnom odboru za prehrambeni lanac i zdravlje životinja 9. prosinca 2011.
               U toj cjelokupnoj procjeni države članice obraćaju posebnu pozornost na zaštitu akvatičnih organizama, ptica i sisavaca i osiguravaju da uvjeti upotrebe uključuju primjenu odgovarajućih mjera za smanjenje rizika.
               Dotične države članice traže podnošenje potvrdnih informacija, na temelju najnovijih znanstvenih spoznaja, koje se odnose na:

                           —

                           procjene izloženosti tla i podzemnih voda,

                           —

                           definiciju ostatka za procjenu rizika.

                     Dotične države članice osiguravaju da podnositelj zahtjeva dostavi takve potvrdne informacije Komisiji do 31. svibnja 2013.”


title: Provedbena uredba Komisije (EU) 2015/2257 оd 4. prosinca 2015. o upisu naziva u registar zajamčeno tradicionalnih specijaliteta (Кайсерован врат Тракия (Kayserovan vrat Trakiya) (ZTS))

text:
               5.12.2015

               HR

               Službeni list Europske unije

               L 321/17

         PROVEDBENA UREDBA KOMISIJE (EU) 2015/2257
   оd 4. prosinca 2015.
   o upisu naziva u registar zajamčeno tradicionalnih specijaliteta (Кайсерован врат Тракия (Kayserovan vrat Trakiya) (ZTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 3. točku (a),
   budući da:

               (1)

               U skladu s člankom 50. stavkom 2. točkom (b) Uredbe (EU) br. 1151/2012, zahtjev Bugarske za upis naziva „Кайсерован врат Тракия” (Kayserovan vrat Trakiya) u registar objavljen je u Službenom listu Europske unije
                   (2).

               (2)

               Komisija je 11. lipnja 2014. zaprimila prigovor gospodarske komore grada Kayserija (Turska). Nakon tog prigovora 14. kolovoza 2014. e-poštom je dostavljena obrazložena izjava o prigovoru. Člankom 51. stavkom 2. Uredbe (EU) br. 1151/2012 predviđa se da prigovor mora biti popraćen obrazloženom izjavom u roku od dva mjeseca. Obrazložena izjava o prigovoru nije dostavljena u navedenom roku od dva mjeseca. Stoga Komisija smatra da prigovor gospodarske komore grada Kayserija (Turska) nije opravdan.

               (3)

               Grčka je 12. lipnja 2014. uložila prigovor s priloženom obrazloženom izjavom o prigovoru. Prigovor se temeljio na članku 21. stavku 1. točki (b) Uredbe (EU) br. 1151/2012. U njemu se tvrdilo da, s obzirom na to da dio regije Trakija pripada Grčkoj, registracijom naziva „Кайсерован врат Тракия” (Kayserovan vrat Trakiya) dovelo bi se u pitanje pravo grčkih proizvođača na upotrebu zemljopisnog naziva „Θράκη” (Trakija). Postoji nekoliko mesnih proizvoda u čijim se prodajnim nazivima zakonito upotrebljava oznaka „Trakija”.

               (4)

               Komisija je ispitala prigovor Grčke i utvrdila da je opravdan u smislu članka 21. stavka 1. točke (b) Uredbe (EU) br. 1151/2012. Ona je stoga dopisom od 10. listopada 2014. pozvala zainteresirane strane da provedu odgovarajuća savjetovanja kako bi se međusobno dogovorile u skladu sa svojim unutarnjim postupcima.

               (5)

               Bugarska i Grčka postigle su takav dogovor i 5. svibnja 2015. o tome obavijestile Komisiju.

               (6)

               Pod uvjetom da je u skladu s odredbama Uredbe (EU) br. 1151/2012 i ostalim zakonodavstvom EU-a, sadržaj dogovora sklopljenog između Bugarske i Grčke može se uzeti u obzir.

               (7)

               U kontekstu članka 18. stavka 3. Uredbe (EU) br. 1151/2012, u cilju razlikovanja proizvoda koji imaju slične nazive i izbjegavanja rizika obmanjivanja potrošača o podrijetlu proizvoda, Bugarska i Grčka dogovorile su se da se uz naziv „Кайсерован врат Тракия” (Kayserovan vrat Trakiya) navede tvrdnja „proizvedeno prema bugarskoj tradiciji”.

               (8)

               Dvije su se strane dogovorile i o navođenju izjave u ovoj Uredbi kojom se pojašnjava da zemljopisni naziv „Trakija” ne bi trebao smatrati rezerviranim za proizvod „Кайсерован врат Тракия” (Kayserovan vrat Trakiya).

               (9)

               U kontekstu navedenog, Komisija smatra da bi se uz naziv „Кайсерован врат Тракия” (Kayserovan vrat Trakiya) trebala navesti tvrdnja „proizvedeno prema bugarskoj tradiciji”.

               (10)

               Osim toga trebalo bi se pojasniti da se, ne dovodeći u pitanje članak 24. stavak 2. Uredbe (EU) br. 1151/2012, registracijom naziva „Кайсерован врат Тракия” (Kayserovan vrat Trakiya), proizvedeno prema bugarskoj tradiciji, ne sprječava proizvođače da upotrebljavaju zemljopisni naziv „Trakija”, uključujući prijevode, za označivanje ili prezentiranje na području Unije, u skladu sa zakonodavstvom EU-a, a posebno Uredbom (EU) br. 1169/2011 Europskog parlamenta i Vijeća (3) o informiranju potrošača o hrani,

         DONIJELA JE OVU UREDBU:
   Članak 1.
   Registriran je naziv „Кайсерован врат Тракия” (Kayserovan vrat Trakiya) (ZTS).
   Naziv iz prvog stavka odnosi se na proizvod iz razreda 1.2. mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (4).
   Članak 2.
   Uz naziv iz članka 1. navodi se tvrdnja „proizvedeno prema bugarskoj tradiciji”. Pročišćena specifikacija proizvoda utvrđena je u Prilogu ovoj Uredbi.
   Članak 3.
   Zemljopisni naziv „Trakija”, uključujući prijevode, može se i dalje upotrebljavati za označivanje ili prezentiranje na području Unije, pod uvjetom da se poštuju načela i pravila njezina pravnog poretka.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. prosinca 2015.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  SL C 75, 14.3.2014., str. 16.

      (3)  Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (SL L 304, 22.11.2011., str. 18.).

      (4)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).

      PRILOG

         ZAHTJEVU ZA REGISTRACIJU ZAJAMČENO TRADICIONALNIH SPECIJALITETA (ZTS)

      UREDBA VIJEĆA (EZ) br. 509/2006 (1)

         „КАЙСЕРОВАН ВРАТ ТРАКИЯ” (KAYSEROVAN VRAT TRAKIYA)

         EZ br.: BG-TSG-0007-01018 – 23.7.2012.

      1.   Naziv i adresa skupine koja podnosi zahtjev

      Naziv skupine ili organizacije (ako je primjenjivo): Sdruzhenie Traditsionni surovo-susheni mesni produkti (Udruženje za tradicionalne proizvode od sirovog sušenog mesa) (STSSMP)

                  —

                  Adresa: bul. Shipchenski prohod, bl. 240, vh A, ap 6, et. 3, Sofia 1111

                  —

                  Telefon: +359 2 971 26 71

                  —

                  Telefaks: +359 2 973 30 69

                  —

                  E-pošta: office@amb-bg.com

            2.   Država članica ili treća zemlja

      Bugarska
      3.   Specifikacija proizvoda

      3.1.   Nazivi za registraciju (članak 2. Uredbe Komisije (EZ) br. 1216/2007
          (2)
         )

      „Кайсерован врат Тракия” (Kayserovan vrat Trakiya)
      Uz naziv se navodi tvrdnja „proizvedeno prema bugarskoj tradiciji”.
      3.2.   Riječ je o nazivu

                  ☒

                  koji je sam po sebi specifičan

                  ☐

                  koji označava specifična svojstva poljoprivrednog ili prehrambenog proizvoda

            Naziv „Kayserovan vrat Trakiya” prvi se puta pojavio 1980. u standardizacijskom dokumentu o izradi proizvoda čiju su proizvodnu normu 18-71996-80 sastavila dva bugarska znanstvenika Dzhevizov i Kiseva. Proizvod je ubrzo postao poznat te se pod tim nazivom u Bugarskoj tradicionalno proizvodi već više od 30 godina. Naziv je također sam po sebi specifičan jer upućuje na osnovne sastojke proizvoda koji su opisani u točki 3.6.
      3.3.   Zahtjev za rezervaciju naziva u skladu s člankom 13. stavkom 2. Uredbe (EZ) br. 509/2006

                  ☒

                  registracija s rezervacijom naziva

                  ☐

                  registracija bez rezervacije naziva

            3.4.   Vrsta proizvoda

      Razred 1.2.: Mesni proizvodi (kuhani, soljeni, dimljeni itd.)
      3.5.   Opis poljoprivrednog ili prehrambenog proizvoda na koji se odnosi naziv iz točke 3.1. (članak 3. stavak 1. Uredbe (EZ) br. 1216/2007)

      „Kayserovan vrat Trakiya” specifičan je proizvod od sirovog i sušenog mesa, proizveden od nemljevenog mesa. Priprema se od svježeg svinjskog vrata bez kosti. Tijekom sušenja preša se nekoliko puta i premazuje mješavinom „kayserova smes” koja se sastoji od prirodnih začina i bijelog vina. Mogu ga neposredno konzumirati sve skupine potrošača.

         Fizikalna svojstva — oblik i dimenzije

                  —

                  ima oblik izduženog i plosnatog valjka, debljine 3-4 cm.

         Kemijska svojstva

                  —

                  sadržaj vode: najviše 40,0 % ukupne mase,

                  —

                  natrijev klorid: najviše 5,0 % ukupne mase,

                  —

                  nitriti (rezidualna količina u gotovom proizvodu): najviše 50 mg/kg,

                  —

                  pH: najmanje 5,4.

         Organoleptička svojstva

                     Vanjski izgled i boja:

                              —

                              površina je prekrivena mješavinom „kayserova smes” smeđecrvene boje, dobro je osušena s jasno izraženom korom.

                     Poprečni presjek:

                              —

                              mišićno je tkivo jarke crvene, a masno tkivo blijedoružičaste boje najveće debljine 1 cm.

                     Konzistentnost: gusta i elastična.

                     Okus i miris: svojstvenog, ugodnog, umjereno slanog okusa, intenzivne arome zbog dodanih začina, bez neobičnih primjesa i mirisa.
                  Vratina „Kayserovan vrat Trakiya” može se staviti na tržište cijela, u komadima ili kriškama, vakumirana, u celofanu ili u modificiranoj atmosferi.

            3.6.   Opis metode proizvodnje poljoprivrednog ili prehrambenog proizvoda na koji se odnosi naziv iz točke 3.1. (članak 3. stavak 2. Uredbe (EZ) br. 1216/2007)

      Sljedeće su sirovine i dodaci potrebni za proizvodnju vratine „Kayserovan vrat Trakiya”:

                  meso: svinjski vrat 100 kg

                  mješavina za soljenje za 100 kg svinjskog vrata: 3,35 kg kuhinjske soli, 40 g antioksidansa – askorbinska kiselina (E300), 100 g kalijevog nitrata (E252) ili 85 g natrijevog nitrata (E251), 500 g rafiniranog kristalnog šećera

                  mješavina „kayserova smes” za 100 kg svinjskog vrata:

                              —

                              4,0 kg crvene paprike

                              —

                              3,0 kg piskavice

                              —

                              2,0 kg češnjaka

                              —

                              12,0 l bijelog vina

                  niti/konopci od konoplje.

         Metoda proizvodnje

      Za proizvodnju vratine „Kayserovan vrat Trakiya” upotrebljava se svježe, potpuno zrelo svinjsko meso od vrata čija je vrijednost pH između 5,6 i 6,2. Meso je pažljivo otkošteno tako da se ne ošteti cjelovitost skupina mišića. Granica se sprijeda nalazi u razini atlanto-okcipitalnog zgloba, straga između petog i šestog prsnog kralješka, prema dolje u razini 5. međurebrenog prostora. Donja granica sječe prvih pet rebara – vodoravni presjek. Otkošteno meso čisti se od krvi te se oblikuje. Oblikovani svinjski vratovi stavljaju se u čiste posude za soljenje. Mješavina natrijevog klorida, askorbinske kiseline, kalijevog/natrijevog nitrata i rafiniranog kristalnog šećera priprema se ručno ili strojno. Soljeni se vratovi stavljaju jedan do drugog u posude od plastike ili nehrđajućeg čelika radi zrenja u rashladnim komorama na temperaturi od 0 do 4 °C. Nakon tri do četiri dana, razvrstavaju se obrnutim redoslijedom, komadi s vrha zamjenjuju se komadima s dna te se čuvaju u istim uvjetima još najmanje 10 dana do potpunog i ujednačenog soljenja. Svaki se soljeni vrat kukom vješa na drvene ili metalne profile (grede) postavljene na kolica za kobasice od nehrđajućeg čelika. Komadi se ne smiju međusobno dodirivati. Vješaju se na kolica i cijede najviše 24 sata na temperaturi zraka od najviše 12 °C, zatim se stavljaju u komore za sušenje (klimatizirano i prirodno sušenje), s mogućnošću namještanja temperature i vlažnosti zraka. Sušenje se odvija na temperaturi zraka između 12 i 17 °C uz relativnu vlažnost od 70 do 85 %. Komadi se tijekom sušenja i zrenja više puta prešaju. Svako prešanje traje između 12 i 24 sata. Komadi vratine „Kayserovan vrat Trakiya” prvi se put prešaju kad su se blago osušili, a na površini se stvorila tanka kora koja se osjeti na dodir. Prije samog prešanja različite komade treba razvrstati po debljini. Komadi se suše dok se ne postanu čvrsti i elastični, a njihov sadržaj vode ne smije prelaziti 40 % ukupne mase. Nakon posljednjeg prešanja komadi se ravnomjerno premazuju mješavinom „kayserova smes”, koja se prema receptu sastoji od začina, vode i bijelog vina, kako bi se dobio sloj debljine 2 do 3 mm. Zatim se vješaju i suše dok se mješavina „kayserova smes” posve ne osuši, a kora u potpunosti ne formira. Piskavica se prethodno posve usitni i namače 24 sata u hladnoj vodi.
      3.7.   Specifična svojstva poljoprivrednog ili prehrambenog proizvoda (članak 3. stavak 3. Uredbe (EZ) br. 1216/2007)

      —   Svojstva okusa i arome proizvoda

      Pažljivo odabrane i probrane mesne sirovine: svježi svinjski vrat i mješavina „kayserova smes” daju jedinstveni okus i aromu vratini „Kayserovan vrat Trakiya”.
      U proizvodnji tradicionalne vratine „Kayserovan vrat Trakiya” ne upotrebljavaju se bakterijski enzimi (kvasci) ni sredstva za prilagođavanje vrijednosti pH, čime se ona razlikuje od proizvoda proizvedenih novim tehnologijama.
      —   Poseban plosnati oblik

      Svojstven oblik proizvoda dobiva se ponavljanim prešanjem tijekom sušenja.
      3.8.   Tradicionalna svojstva poljoprivrednog ili prehrambenog proizvoda (članak 3. stavak 4. Uredbe (EZ) br. 1216/2007)

      Vratina „Kayserovan vrat Trakiya” pripada skupini specifičnih proizvoda od sirovog, sušenog i prešanog mesa koje je proizvedeno od nemljevenog svinjskog mesa. Dio je bogate ponude mesnih proizvoda koji se već nekoliko desetljeća proizvode u Bugarskoj. Njegova je tradicionalna proizvodnja započela u Bugarskoj prije više od 30 godina.
      Povijesni podaci o tehnologiji i receptu proizvodnje ovog specifičnog proizvoda nalaze se u standardizacijskom dokumentu koji sadržava zahtjeve za proizvode ON 18-71996-80 – Pastarma „Plovdiv”, Pastarma „Rodopa”, „Kayserovan svinski vrat Trakiya”, Nacionalen agraro-promišlen sajuz (NAPS) Sofia, 1980. Tehnologija proizvodnje opisana je u uputi (Tehnologičeska instrukcija №326 ot 20.10.1980. g. za proizvodstvo na pastarmi „Plovdiv”, „Rodopa” i kayserovan svinski vrat „Trakiya”, Nacionalen agraro-promišlen sajuz, Sofia, 1980.) koju su u Plovdivu sastavili znanstvenici Dzhevizov i Kiseva.
      Prema tradicionalnoj metodi proizvodnje vratine „Kayserovan vrat Trakiya”, tijekom sušenja moraju se poštovati određeni parametri (temperatura i vlažnost). Usto, upotrebljavaju se preše od drvenih dasaka, u skladu s odstupanjem predviđenim u članku 10. stavku 4. Uredbe (EZ) br. 853/2004 Europskog parlamenta i Vijeća (3). Svim tim elementima uspostavljaju se prirodni uvjeti koji pogoduju razvoju poželjne mikroflore tijekom sušenja. Tehnikom prešanja proizvod poprima svojstven plosnati oblik i specifična tradicionalna svojstva okusa koja su ostala nepromijenjena do današnjeg dana.
      3.9.   Minimalni zahtjevi i postupci za provjeru specifičnih svojstava (članak 4. Uredbe (EZ) br. 1216/2007)

      Tijekom postupka proizvodnje vratine „Kayserovan vrat Trakiya” i nakon njega provjerava se sljedeće:

                  —

                  sukladnost upotrijebljenih mesnih sastojaka sa zahtjevima iz točke 3.6. specifikacije proizvoda,

                  —

                  poštovanje omjera navedenih u receptu za mesne sastojke i mješavinu za soljenje, a prilikom doziranja mješavine za soljenje i njezina povezivanja s mesnim sastojcima provjerava se jesu li omjeri mesnih sastojaka i dodataka u skladu s receptom,

                  —

                  primjena tehnološkog postupka proizvodnje tijekom soljenja komada mesa u skladu s točkom 3.6.,

                  —

                  temperatura i vlažnost zraka tijekom cijeđenja i sušenja proizvoda te izgled proizvoda,

                  —

                  poštovanje omjera navedenih u receptu za mesne sastojke i mješavinu „kayserova smes”, a prilikom doziranja mješavine „kayserova smes” i njezina povezivanja s mesnim sastojcima provjerava se jesu li omjeri mesnih sastojaka i začina u skladu s receptom,

                  —

                  bijelo vino upotrijebljeno u proizvodnji mješavine „kayserova smes” u pogledu sljedećih aspekata: bistrina, rok trajanja i količine korištene u skladu s receptom koji je naveden u točki 3.6.,

                  —

                  poštovanje zahtjeva u pogledu vanjskog izgleda i boje vizualnom provjerom kojom se utvrđuje u kojoj se mjeri mješavina „kayserova smes” na površini proizvoda posve skorila,

                  —

                  poštovanje zahtjeva u pogledu površine prereza, konzistentnosti, arome i okusa detaljnom analizom gotovog proizvoda,

                  —

                  poštovanje fizikalno-kemijskih parametara potrebnih za dobivanje gotovog proizvoda, u skladu s točkom 3.5. specifikacije proizvoda, s pomoću odobrenih laboratorijskih metoda.

            Prethodno navedeni parametri moraju se provjeravati jednom godišnje. Ako se utvrde nepravilnosti u bilo kojoj fazi, kontrole se moraju provoditi dva puta godišnje.
      4.   Nadležna ili nadzorna tijela koja provjeravaju poštovanje specifikacije proizvoda

      4.1.   Naziv i adresa

      Naziv: Q Certificazioni S.r.l.
      Adresa: Villa Parigini, loc., Basciano, 53035 Monteriggioni (SI), Italija;

                  4000 Plovdiv br. 42a, Ulitsa Leonardo da Vinci, Bugarska

                  Telefon/telefaks: +359 32 64 92 28

                  Mobilni telefon: +359 897 901 680

                  E-pošta: office@qci.bg.

                  ☐ javno

                  ☒ privatno

            4.2.   Posebne zadaće nadležnog ili nadzornog tijela

      Nadzorno tijelo iz točke 4.1. provjerava poštuju li se svi uvjeti utvrđeni u specifikaciji proizvoda.

         (1)  Uredba Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao garantirano tradicionalnim specijalitetima (SL L 93, 31.3.2006., str. 1.). Uredba zamijenjena Uredbom (EU) br. 1151/2012.

         (2)  Uredba Komisije (EZ) br. 1216/2007 od 18. listopada 2007. o utvrđivanju detaljnih pravila za provedbu Uredbe Vijeća (EZ) br. 509/2006 o poljoprivrednim i prehrambenim proizvodima kao garantirano tradicionalnim specijalitetima (SL L 275, 19.10.2007., str. 3.).

         (3)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).


title: Provedbena uredba Komisije (EU) 2015/1912 оd 23. listopada 2015. o izdavanju dozvola za uvoz riže u okviru carinskih kvota koje su za podrazdoblje mjeseca listopada 2015. otvorene Provedbenom uredbom (EU) br. 1273/2011

text:
               24.10.2015

               HR

               Službeni list Europske unije

               L 280/18

         PROVEDBENA UREDBA KOMISIJE (EU) 2015/1912
   оd 23. listopada 2015.
   o izdavanju dozvola za uvoz riže u okviru carinskih kvota koje su za podrazdoblje mjeseca listopada 2015. otvorene Provedbenom uredbom (EU) br. 1273/2011
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Provedbenom uredbom Komisije (EU) br. 1273/2011 (2) otvorene su određene uvozne carinske kvote za rižu i lomljenu rižu, razvrstane po zemlji podrijetla i podijeljene na nekoliko podrazdoblja u skladu s Prilogom I. navedenoj Uredbi, te je predviđeno upravljanje njima.

               (2)

               Listopad je jedino podrazdoblje za kvotu s rednim brojem 09.4138 predviđenu člankom 1. stavkom 1. točkom (a) Provedbene uredbe (EU) br. 1273/2011. Tom kvotom obuhvaćen je saldo neiskorištenih količina iz kvota s rednim brojevima 09.4127, 09.4128, 09.4129 i 09.4130 u prethodnom podrazdoblju. Listopad je zadnje podrazdoblje za kvote iz članka 1. stavka 1. točaka (b) i (e) Provedbene uredbe (EU) br. 1273/2011, kojima je obuhvaćen saldo neiskorištenih količina iz prethodnog podrazdoblja.

               (3)

               Iz obavijesti dostavljenih u skladu s člankom 8. točkom (a) Provedbene uredbe (EU) br. 1273/2011 proizlazi da se za kvotu s rednim brojem 09.4138 zahtjevi podneseni u prvih deset radnih dana listopada 2015. u skladu s člankom 4. stavkom 1. te Provedbene uredbe odnose na količinu veću od dostupne. Stoga je potrebno odrediti u kojoj se mjeri izdaju uvozne dozvole tako da se odredi koeficijent dodjele koji će se primjenjivati na zatražene količine za predmetnu kvotu, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (4)

               Iz obavijesti proizlazi i da se za kvotu s rednim brojem 09.4148 zahtjevi podneseni u prvih deset radnih dana listopada 2015. u skladu s člankom 4. stavkom 1. Provedbene uredbe (EU) br. 1273/2011 odnose na količinu manju od dostupne.

               (5)

               Potrebno je priopćiti i konačni postotak iskorištenosti za 2015. svake od kvota iz Provedbene uredbe (EU) br. 1273/2011.

               (6)

               Kako bi se omogućilo dobro upravljanje postupkom izdavanja uvoznih dozvola, ova Uredba treba stupiti na snagu odmah nakon objave,

         DONIJELA JE OVU UREDBU:
   Članak 1.
   1.   Za zahtjeve za uvozne dozvole za rižu u okviru kvote s rednim brojem 09.4138 iz Provedbene uredbe (EU) br. 1273/2011 podnesene u prvih deset radnih dana listopada 2015., dozvole se izdaju za zatraženu količinu pomnoženu s koeficijentom dodjele utvrđenim u Prilogu ovoj Uredbi.
   2.   Konačni postotak iskorištenosti za 2015. svake od kvota iz Provedbene uredbe (EU) br. 1273/2011 naveden je u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. listopada 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) br. 1273/2011 od 7. prosinca 2011. o otvaranju određenih carinskih kvota za uvoz riže i lomljene riže i o upravljanju tim kvotama (SL L 325, 8.12.2011., str. 6.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

         Količine koje se trebaju dodijeliti za podrazdoblje listopada 2015. U skladu s Provedbenom uredbom (EU) br. 1273/2011 i konačni postotak iskorištenosti za 2015.

                  (a)

                  Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (a) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje listopada 2015.

                              Konačni postotak iskorištenosti kvote za 2015.

                              Sjedinjene Američke Države

                              09.4127

                              97,03 %

                              Tajland

                              09.4128

                              98,57 %

                              Australija

                              09.4129

                              99,24 %

                              Drugo podrijetlo

                              09.4130

                              100 %

                              Sve države

                              09.4138

                              0,809052 %

                              100 %

                  (b)

                  Kvota za oljuštenu rižu obuhvaćenu oznakom KN 1006 20 iz članka 1. stavka 1. točke (b) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje listopada 2015.

                              Konačni postotak iskorištenosti kvote za 2015.

                              Sve države

                              09.4148

                              — (1)

                              1,35 %

                  (c)

                  Kvota za lomljenu rižu obuhvaćenu oznakom KN 1006 40 00 iz članka 1. stavka 1. točke (c) Provedbene uredbe (EU) br. 1273/2011:

                              Podrijetlo

                              Redni broj

                              Konačni postotak iskorištenosti kvote za 2015.

                              Tajland

                              09.4149

                              6,75 %

                              Australija

                              09.4150

                              0 %

                              Gvajana

                              09.4152

                              0 %

                              Sjedinjene Američke Države

                              09.4153

                              0 %

                              Drugo podrijetlo

                              09.4154

                              62,54 %

                  (d)

                  Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (d) Provedbene uredbe (EU) br. 1273/2011:

                              Podrijetlo

                              Redni broj

                              Konačni postotak iskorištenosti kvote za 2015.

                              Tajland

                              09.4112

                              100 %

                              Sjedinjene Američke Države

                              09.4116

                              100 %

                              Indija

                              09.4117

                              100 %

                              Pakistan

                              09.4118

                              100 %

                              Drugo podrijetlo

                              09.4119

                              100 %

                              Sve države

                              09.4166

                              100 %

                  (e)

                  Kvota za lomljenu rižu obuhvaćenu oznakom KN 1006 40 00 iz članka 1. stavka 1. točke (e) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje listopada 2015.

                              Konačni postotak iskorištenosti kvote za 2015.

                              Sve države

                              09.4168

                              — (2)

                              100 %

         (1)  Za ovo podrazdoblje ne primjenjuje se koeficijent dodjele: nije bilo zahtjeva za dozvole u obavijesti Komisiji.

         (2)  Za ovo podrazdoblje nema raspoložive količine.


title: Provedbena uredba Komisije (EU) 2016/1787 оd 7. listopada 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               8.10.2016

               HR

               Službeni list Europske unije

               L 273/33

         PROVEDBENA UREDBA KOMISIJE (EU) 2016/1787
   оd 7. listopada 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. listopada 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  175,1

                  ZZ

                  175,1

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  89,7

                  CL

                  101,2

                  TR

                  97,2

                  UY

                  50,0

                  ZA

                  108,2

                  ZZ

                  89,3

                  0806 10 10

                  BR

                  284,4

                  TR

                  134,6

                  US

                  210,1

                  ZZ

                  209,7

                  0808 10 80

                  AR

                  126,4

                  BR

                  100,2

                  CL

                  144,1

                  NZ

                  135,0

                  US

                  141,5

                  ZA

                  115,1

                  ZZ

                  127,1

                  0808 30 90

                  CN

                  74,4

                  TR

                  134,9

                  ZZ

                  104,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/597 оd 15. ožujka 2017. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Estepa (ZOI)]

text:
               28.3.2017

               HR

               Službeni list Europske unije

               L 81/15

         PROVEDBENA UREDBA KOMISIJE (EU) 2017/597
   оd 15. ožujka 2017.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Estepa (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku izvornosti „Estepa”, registriranu u skladu s Uredbom Komisije (EU) br. 900/2010 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Estepa” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. ožujka 2017.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EU) br. 900/2010 od 8. listopada 2010. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Estepa (ZOI)] (SL L 266, 9.10.2010., str. 52.).

      (3)  SL C 453, 3.12.2016., str. 14.


title: Provedbena uredba Komisije (EU) 2015/583 оd 13. travnja 2015. o izmjeni Provedbene uredbe (EU) br. 908/2014 u pogledu izjava o rashodima za programe ruralnog razvoja i transparentnosti

text:
               14.4.2015

               HR

               Službeni list Europske unije

               L 97/5

         PROVEDBENA UREDBA KOMISIJE (EU) 2015/583
   оd 13. travnja 2015.
   o izmjeni Provedbene uredbe (EU) br. 908/2014 u pogledu izjava o rashodima za programe ruralnog razvoja i transparentnosti
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 36. stavak 6. i članak 114.,
   budući da:

               (1)

               Člankom 22. stavkom 2. Provedbene uredbe Komisije (EU) br. 908/2014 (2) utvrđuju se rokovi do kojih države članice moraju dostaviti izjave o rashodima za odobrene programe ruralnog razvoja i odgovarajuća razdoblja rashoda.

               (2)

               Države članice moraju Komisiji prijaviti sve rashode koje su u okviru svoje nadležnosti platile korisnicima prije odobrenja programa ruralnog razvoja u prvoj izjavi o rashodima nakon navedenog odobrenja. Isto se pravilo primjenjuje mutatis mutandis u slučaju izmjene programa ruralnog razvoja.

               (3)

               U računovodstvene svrhe potrebno je pojasniti da bi izjava u pogledu rashoda koje su agencije za plaćanja platile prije odobrenja programa ruralnog razvoja ili prije izmjene programa ruralnog razvoja trebala odgovarati cjelokupnim razdobljima kako su navedena u članku 22. stavku 2. prvom podstavku Provedbene uredbe (EU) br. 908/2014. Nadalje, sve rashode koje agencije za plaćanja plate tijekom razdoblja u kojem se odobri program ruralnog razvoja ili provede njegova izmjena trebalo bi prijaviti do roka utvrđenog za odgovarajuće razdoblje u tom članku.

               (4)

               Potrebno je pojasniti i da se pravilo utvrđeno u članku 22. stavku 2. drugom podstavku Provedbene uredbe (EU) br. 908/2014 ne bi trebalo primjenjivati na prilagodbe plana financiranja iz članka 23. stavka 2. navedene Uredbe.

               (5)

               Člankom 57. Provedbene uredbe (EU) br. 908/2014 predviđa se da podaci iz članka 111. stavka 1. točaka (c) i (d) Uredbe (EU) br. 1306/2013 uključuju opis mjera koje se financiraju iz fondova navedenih na popisu u Prilogu XIII. toj Uredbi. Programe potpore utvrđene Uredbom Vijeća (EZ) br. 73/2009 (3) trebalo bi dodati Prilogu XIII. jer se odredbe Uredbe (EU) br. 1307/2013 Europskog parlamenta i Vijeća (4) počinju primjenjivati tek od 1. siječnja 2015.

               (6)

               Člankom 63. Provedbene uredbe (EU) br. 908/2014 predviđa se odstupanje od primjene članka 3. stavka 3. Uredbe Komisije (EZ) br. 259/2008 (5) u pogledu razdoblja u kojem bi podaci navedeni u tom članku trebali ostati dostupni na internetskoj stranici. Tu je odredbu potrebno promijeniti kako bi se primjenjivala na plaćanja izvršena za financijske godine 2012. i 2013. Radi osiguranja kontinuiteta objave tom bi se odredbom trebalo utvrditi da podaci ostaju dostupni na internetskoj stranici do 31. svibnja 2015. ili do objave podataka o plaćanjima izvršenima za financijsku godinu 2014. u skladu s člankom 59. stavkom 2. Provedbene uredbe (EU) br. 908/2014.

               (7)

               Provedbenu uredbu (EU) br. 908/2014 treba stoga na odgovarajući način izmijeniti.

               (8)

               Mjere predviđene ovom Uredbom u skladu su s mišljenjem Odbora za poljoprivredne fondove,

         DONIJELA JE OVU UREDBU:
   Članak 1.
   Provedbena uredba (EU) br. 908/2014 mijenja se kako slijedi:

               1.

               U članku 22. stavku 2. drugi podstavak zamjenjuje se sljedećim:
               „Međutim, svi rashodi koje su agencije za plaćanja platile korisnicima u skladu s člankom 65. stavkom 2. Uredbe (EU) br. 1303/2013 do kraja zadnjeg razdoblja, kako je navedeno u prvom podstavku ovog stavka, prije odobrenja programa ruralnog razvoja iz članka 6. Uredbe (EU) br. 1305/2013 izvršeni su na odgovornost država članica i prijavljuju se Komisiji u prvoj izjavi o rashodima nakon donošenja programa. Isto se pravilo primjenjuje mutatis mutandis u slučaju izmjene programa ruralnog razvoja iz članka 11. Uredbe (EU) br. 1305/2013, osim u slučaju prilagodbi plana financiranja iz članka 23. stavka 2. ove Uredbe.”

               2.

               U članku 63. drugi stavak zamjenjuje se sljedećim:
               „Međutim, Uredba (EZ) br. 259/2008 ostaje na snazi za plaćanja izvršena za financijske godine 2012. i 2013. Odstupajući od članka 3. stavka 3. te Uredbe, podaci navedeni u tom članku ostaju dostupni na internetskoj stranici do 31. svibnja 2015. ili do objave podataka o plaćanjima izvršenima za financijsku godinu 2014. u skladu s člankom 59. stavkom 2. ove Uredbe.”

               3.

               U Prilogu XIII. dodaje se sljedeća točka 9.:

                           „9.

                           Programi potpore utvrđeni u Prilogu I. Uredbi Vijeća (EZ) br. 73/2009.”

         Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. travnja 2015.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 549.

      (2)  Provedbena uredba Komisije (EU) br. 908/2014 od 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).

      (3)  Uredba Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (SL L 30, 31.1.2009., str. 16.).

      (4)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).

      (5)  Uredba Komisije (EZ) br. 259/2008 od 18. ožujka 2008. o utvrđivanju detaljnih pravila za primjenu Uredbe Vijeća (EZ) br. 1290/2005 u pogledu objavljivanja informacija o korisnicima sredstava iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL L 76, 19.3.2008., str. 28.).